Édouard Mendy
Édouard Osoque Mendy (født d. 1. marts 1992) er en fransk-senegalesisk professionel fodboldspiller, som spiller for Premier League-klubben Chelsea og Senegals landshold.

Klubkarriere

Tidlige karriere 
Mendy begyndte sin karriere hos AS Cherbourg, som på dette tidspunkt spillede i den tredjebedste franske række, Championnat National. Han spillede dog hovedsageligt som reservemålmand i sin tid i klubben.

I sommeren 2014 forlod han Cherbourg, og var herefter uden en klub i et år. Efter at have været på offentlig forsøgelse i en periode, som ikke strakte langt nok til at kunne forsøge for hans familie, begyndte kan at lede efter et job udenfor fodbold. Han fik dog en chance i fodbold igen, da han blev hentet af Marseille i 2015 som reservemålmand som følge af en skadeskrise i klubben.

Stade de Reims 
Mendy skiftede i juli 2016 til Stade de Reims efter hans kontrakt hos Marseille var udløbet. Efter at have spillet hovedsageligt som reservemålmand i sin første sæson, overtog han positionen som førstevalgsmålmand i 2017-18 sæsonen. Mendy spillede i denne sæson en stor rolle i at Reims rykkede op i Ligue 1, da de vandt Ligue 2-mesterskabet.

Stade Rennais 
Efter at imponeret stort i sin debutsæson i Ligue 1 med Reims, skiftede Mendy i august 2019 til Stade Rennais. Han var i sin ene sæson hos Rennes med til at klubben sluttede på tredjepladsen og dermed kvalificerede sig til Champions League.

Chelsea 
Mendy skiftede i september 2020 til Chelsea. Han gjorde sin Premier League debut den 3. oktober 2020, og blev hermed kun den fjerde afrikanske målmand til at spille i ligaen. Mendy var i sin debutsæson med til at Chelsea vandt Champions League. Han tangerede i denne Champions League-sæson rekorden for flest rene bur, da han holdt rent bur 9 gange i tuneringen. Han har dermed den delte rekord med Santiago Cañizares som gjorde det i 2000–01 og Keylor Navas som gjorde det i 2015–16. Han blev kåret som FIFA Årets Målmand for 2021.

Landsholdskarriere 
Mendy er født i Frankrig til en mor fra Senegal og en far fra Guinea-Bissau, og kunne som resultat spille for alle 3 lande. Han spillede i 2016 to venskabskampe med Guinea-Bissaus landshold, men afviste at repræsentere landet forsat, og skiftede i 2017 til Senegal. Han debuterede for Senegals landshold den 17. november 2018.

Mendy har været del af Senegals trupper til Africa Cup of Nations 2019 og i 2021. Han blev i 2021 versionen kåret som tuneringens målmand, da Senegal vandt mesterskabet for første gang i deres historie.

Titler 
Stade de Reims

 Ligue 2: 1 (2017–18)

Chelsea

 UEFA Champions League: 1 (2020–21)
 UEFA Super Cup: 1 (2021)
 FIFA Club World Cup: 1 (2021)

Senegal

 Africa Cup of Nations: 1 (2021)

Individuelle 

 UEFA Champions League Sæsonens hold: 1 (2020–21)
 UEFA Champions League Sæsonens målmand: 1 (2020–21)
 FIFA Bedste manlige målmand: 1 (2021)
 Africa Cup of Nations Bedste målmand: 1 (2021)
 Africa Cup of Nations Tuneringens hold: 1 (2021)

Kilder

Eksterne henvisninger 

Fodboldspillere fra Frankrig
Fodboldspillere fra Senegal
Fodboldlandsholdsspillere fra Senegal
Fodboldspillere fra Olympique Marseille
Fodboldspillere fra Stade Reims
Fodboldspillere fra Stade Rennais FC
Fodboldspillere fra Chelsea F.C.
Deltagere ved Africa Cup of Nations 2019
Deltagere ved Africa Cup of Nations 2021
Deltagere ved verdensmesterskabet i fodbold 2022